cyanic-selkie/wikianc huggingface dataset:
Երկրորդ Պունիկյան պատերազմ
Նախապատմություն
Երբ Հաննիբալն իշխանության եկավ, նա դեռ քսանհինգ տարեկան երիտասարդ էր։ Այդ ժամանակ կարթագենացիների գերիշխանությունը Իսպանիայում ամուր հաստատված էր և Պիրենեյան թերակղզում հարավային մասը հուսալի պլացդարմ՝ հենակայան էր թվում, ընդդեմ Հռոմի։ Ինքը Հաննիբալն ուներ Բարկիդների կամ Բարկյանների տոհմի համար արդեն ավանդական դարձած ամուր կապեր իբերական աշխարհի հետ։ Ի դեպ, Հաննիբալն ամուսնացած էր Կաստուլոն քաղաքի բնակչուհի մի իբերուհու հետ։ Կաստուլոնը Կարթագենին դաշնակից իբերական քաղաք էր։ Հաննիբալն անմիջապես սկսեց իրեն պահել այնպես, կարծես թե Հռոմի հետ պատերազմն արդեն որոշված հարց էր և դրա վարումը հանձնարարված էր իրեն՝ Հաննիբալին, իսկ իր գործունեության ոլորտն է նշանակված Իտալիան։ Հաննիբալն, ակներևաբար, չէր էլ թաքցնում իր մտադրությունը՝ հարձակվելու հռոմեացիների դաշնակից Սագունտում քաղաքի վրա, և դրանով իսկ, Հռոմին ներքաշելու ուղղակի զինաբախման մեջ, սակայն ընդ որում, Իսպանիայում կարթագենցական բանակի երիտասարդ գլխավոր զորահրամանատարը այնխիսի տեսք էր ընդունել, թե իբր, Սագունտի վրա հարձակումը ինքնաբերաբար տեղի կունենա, իրադարձությունների բնական զարգացման արդյունքում։ Այդ նպատակով նա մի շարք հաղթանակներ տարավ այն իսպանական ցեղերի նկատմամբ, որոնք ապրում էին Կարթագենի հյուսիսային տիրույթների սահմանին և դրանով իսկ հայտնվեց անմիջականորեն Սագունտի մարզի սահմանների մոտ։ Չնայած նրան որ Սագունտը Հռոմեական հանրապետության դաշնակիցն էր, Հաննիբալը կարող էր վստահ լինել Հռոմի չմիջամտությանը, քանզի վերջինս այդ միևնույն ժամանակ պատերազմում էր գալլերի և իլլիրիական ծովահենների դեմ։ Հաննիբալը կարողացավ բախումներ սադրել Սագունտի և պւոնիկյան իշխանության ներքո գտնվող ցեղերի միջև, ապա՝ միջամտեց այդ հակամարտությանը և աննշան մի առիթով պատերազմ հայտարարեց Սագունտին։ Բավական ծանր 7-ամսյա պաշարումից հետո, Սագունտը վերցվեց, իսկ Հռոմմ այդպես էլ չհամարձակվեց ռազմական օգնություն ցուցաբերել Սագունտին։ Սոսկ Սագունտ քաղաքի՝ կարթագենացիների կողմից վերցվելուց հետո էր, որ Կարթագեն ուղարկված դեսպանությունը քաղաքի գրավումից հետո միայն ուղղակի հայտարարեց Կարթագենի դեմ պատերազմ սկսելու մասին։
Կարթագենացիների նախապատրաստությունները
Իտալիա արշավելուց առաջ Հաննիբալը իր բանակին ամբողջ ձմեռը հանգիստ տվեց։ Միևնույն ժամանակ, Հաննիբաը լուրջ ուշադրություն էր հատկացնում Աֆրիկայի և Իսպանիայի պաշտպանությանը։ Աֆրիկայում Հաննիբալը թողեց 13 750 հետևակազորային և 1200 հեծելազորային ։ Ի դեպ, Աֆրիկան պաշտպանող այդ զորքերը հավաքագրված էին Իսպանիայում։ Հավելումն դրանց՝ Հաննիբալը Աֆրիկայի պաշտպանության համար ուղարկեց նաև 870 բալեարյան պարսատիկավորներ։ Բուն Կարթագենը՝ պետության մայրաքաղաքը ուժեաղցրեցին լրացուցիչ 4000–անոց կայազորով։ Իսպանիայում պունիկյան զորքերի զորահարմանատարի պաշտոնին Հաննիբալը նշանակեց իր եղբորը՝ Հասդրուբալին նրա տրամադրության ներքո թողեց զգալի ռազմական ուժեր․ հետևակազորայիններ՝ 11 850 լիբիացիներ, 300 լիգուրներ, 500 բալեարներ, և հեծելազորայիններ՝ 450 լիբիո–փիյունիկացի և լիբիացի, 300 իլերգետ, 800 նումիդիացի ։ Բացի այդ, Հասդրուբալն ուներ 21 փիղ և զգալի թվով նավատորմ՝ Իսպանական ծովափը հռոմեական ներխուժումից պաշտպանելու համար, այդ թվում՝ 50 քվինքվերեմա կամ պենտերա, 2 տետրերա և 5 տրիերա ։
Հաննիբալի «ներխուժման բանակը» կազմված էր մոտ 50 000 հետևակազորայիններից, 9000 հեծելազորայիններից և 37 փղերից։
Հռոմեացիների նախապատրաստությունները
Ընդ որում նույն ժամանակ հռոմեացիները ևս պատրաստվում էին պատերազմի։ Կոնսուլ Տիբերիոս Սեմպրոնիոս Լոնգոսը, որը մ․թ․ա․ 218 թվականի համար ընտրված երկու հռոմեական կոնսուլներից մեկն էր, իր հրամանատարության ներքո ուներ 24 000 հետևակազորային, 2400 հեծելազորային և 160 նավ։ Երկրորդ կոնսուլը՝ Պուբլիոս Կոռնելիոս Սկիպիոնը, որը նույնպես կոնսուլ էր ընտրվել մ․թ․ա․ 218 թվականին, իր հրամանատարության ներքո ուներ 22 000 հետևակազորային և 2200 հեծելազորային։ Գալլիայում կամ Գալիայում (Գաղիա) հռոմեական բանակը՝ պրետոր Լուկիոս Մանլիոսի գլխավորությամբ,  ուներ 18 000 հետևակազորային և 1600 հեծելազորային։ Ամբողջությամբ՝ հռոմական բանակն իր կազմում ուներ 64 000 հետևակազորային և 6200 հեծելազորային, ինչը քանակապես մի փոքր գերազանցում էր Հաննիբալի զորքերին։ Ընդ որում, հռոմեական բանակն ուներ մի էական գերազանցություն՝ նրանք պետք է պատերազմեին իրենց հայրենիքի տարածքում՝ Իտալիայում և նրանց համար լրացուցիչ ռազմական զորակազմերի զորահավաքը ավելի դյուրին գործ էր, քան պունիկյան զորահրամանատարի համար՝ համալրումներ ստանալը։ Ընդսմին, չի կարելի չտեսնել նաև այլ՝ Կարթագենի համար բարենպաստ երևույթ։ Դա հռոմեական բանակի ցրվածությունը և փոշիացվածությունը, ինչպես նաև ընդհանուր միասնական հրամանատարության բացակայությունը։Անշուտ, դա դժվարացնում էր հռոմեացիների կողմից մարտական գործողություների անցկացումը։ Կարթագենի բախտից՝ Հաննիբալը ռազմական գործի հանճար էր․․․
Ռազմական ուժերի հարաբերակցություն և կորուստներ
Կողմերի ռազմական ուժերի հարաբերակցությունը և կորուստները ներկայացված են հետևյալ կերպ․
Պունիկյան II պատերազմի սկիզբ
Սիցիլիայի համար մղված պատերազմից հետո, մի քանի տարի անց Կարթագենը կրկին հզորացավ։ Նույն դարավերջին Կարթագենի բանակը՝ Հաննիբալի առաջնորդությամբ կարողացավ գրավել Իսպանիան։ Այնտեղ կային արծաթի հարուստ հանքավայրեր։ Պիրենեյան թերակղզում ապրող ցեղերից կարթագենցիները կազմեցին հզոր բանակ։ Հաննիբալը հռոմեացիների ոխերիմ թշնամին էր։ Հաննիբալի գահակալությամբ սկսվեց կարթագենա-հռոմեական մի նոր հակամարտություն։ Երկար սպասելով հռոմեացիների հարձակմանը` Հաննիբալը հենց ինքը նախահարձակ եղավ։ Հաննիբալի զորքը ցամաքով անցավ Իտալիա։ Ալպյան լեռները անցնելով` Հաննիբալը հանգրվանեց Պադան (ներկայիս՝ Պո) գետի ափին։ Այստեղ ապրող գալլերը, որոնք թշնամանքով էին վերաբերվում հռոմեացիներին, միացան կարթագենցիներին։ Այսպես սկսվեց II (երկրորդ) Պունիկյան պատերազմը։
II (երկրորդ) Պունիկյան պատերազմի ընթացքը
237–219-ի ընթացքում Կարթագենին հաջողվել էր ո՛չ միայն վերականգնել իր  տնտեսական և  ռազմական պոտենցիալը՝ ներուժը, այլև՝ ընդլայնել իր տիրույթներն Իսպանիայում։
Հայտնի է, որ II (երկրորդ) Պունիկյան պատերազմի առիթն էր մ․ թ․ ա․ 219 թվականին Հաննիբալի հարձակումը Հռոմի դաշնակից իսպանական Սագունտում քաղաքի վրա։ Մինչ հռոմեացիները նախատեսում էին ռազմագործողությունները վարել Աֆրիկայում և Իսպանիայում, Հաննիբալը, կանխելով նրանց, աննախադեպ անցում է կատարել Ալպյան լեռներով (Ալպեր) և ներխուժել Իտալիա։ 218 թվականին Տիկինոս (Տիչինա) և Տրեբիա գետերի, 217 թվականին Տրազիմենուս լճի, 216 թվականին Կաննեի մոտ Հաննիբալը պարտության է մատնել հռոմեացիներին, բայց մ․ թ․ ա․ 212 թվականից նախաձեռնությունն անցել է հռոմեացիներին։ Մ․ թ․ ա․ 212–211 թվականներին նրանք գրավել են Սիրակուսեն Սիկիլիայում (այդ ժամանակ էլ սպանվել է Արքիմեդը), Կապուան՝ Իտալիայում։ Իսպանիայում գործող հռոմեական բանակը Պուբլիոս Կոռնելիոս Սկիպիոն Աֆրիկացի Ավագի (տե՛ս Սկիպիոններ) գլխավորությամբ գրավել է Կարթագենի գլխավոր ամրությունը՝ Նոր Կարթագենը (մ․ թ․ ա․ 209 թվական)։ Մ․ թ․ ա․ 207 թվականին Իտալիայի հյուսիսում, հռոմեական զորքը պարտության է մատնել Հաննիբալին օգնության եկած կարթագենական զորքին, մ․ թ․ ա․ 204 թվականին Սկիպիոնի գլխավորությամբ ափ է իջել Աֆրիկա՝ Կարթագեն քաղաքի մոտ։ Մ․ թ․ ա․ 203 թվականին Հաննիբալը ետ է կանչվել Աֆրիկա և մ․ թ․ ա․ 202 թվականին Զամայի ճակատամարտում պարտվել։ Մ․ թ․ ա․ 201 թվականին կնքվել է հաշտություն, Կարթագենը հրաժարվել է Իսպանիայից, զրկվել Աֆրիկայում պատերազմ վարելու իրավունքից, ոչնչացրել իր նավատորմը, վճարել մեծ ռազմատուգանք ։
Արդյունքները
Երկրորդ պունիկյան պատերազմը տևեց 17 տարի և ավարտվեց Հռոմի հաղթանակով, որը դարձավ Արևմտյան Միջերկրածովի հզորագույն պետությունը։
Լեգիոնների գրանցման վայրերը
Տարին
Ծանոթագրություններ
Կատեգորիա:Պունիկյան պատերազմներ Կատեգորիա:Երկրորդ պունիկյան պատերազմ Կատեգորիա:Հին Հռոմի պատերազմներ Կատեգորիա:Միջերկրածովյան երկրների պատմություն Կատեգորիա:Հին Հռոմի պատմություն Կատեգորիա:Կարթագենի պատմություն Կատեգորիա:Հռոմեա–կարթագենական պատերազմներ
(6887) Հասուո
(6887) Հասուո (Hasuo), աստերոիդ աստերոիդների հիմնական գոտում։ Հայտնաբերվել է 1951 թվականի նոյեմբերի 24-ին Մարգարիտա Լոժյեի կողմից Նիցայում ։
Միջին հեռավորությունը Արեգակից կազմում է 2,229568 ա. մ., առավելագույնը մոտենում է 1,8384 ա. մ. հեռավորության վրա և հեռանում 2,6207 ա. մ. ։ Արեգակի շուրջ մեկ ամբողջական պտույտ է կատարում 1215,99 երկրային օրվա ընթացքում, իր ուղեծրով շարժվելով միջինում 0,296055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,33° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Մարգարիտա Լոժյեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեսիլ Կենգե Կեշետու
Սեսիլ Կենգե Կեշետու (Cécile Kyenge Kashetu, ), իտալացի քաղաքական գործիչ, ինտեգրման նախարար Էնրիկո Լետայի կառավարությունում։ Երկրի առաջին սևամորթ նախարարը ։
Կենսագրություն
Ծնվել է Կոնգոյում, կրթությամբ ակնաբան է ։
Բնակվում է Իտալիայում 1983 թվականից, որտեղ եկել էր սովորելու։
Կիենգը դարձել է Իտալիայի քաղաքացի՝ ամուսնանալով իտալացու հետ ։ 2004 թվականին Մոդենայի շրջաններից մեկում ընտրվել է որպես տեղական պատգամավոր՝ Ձախ դեմոկրատներ կուսակցությունից։
2013 թվականին ընտրվել է պատգամավորների պալատ և 2013 թվականի մարտի 19-ից անդամակցել է Դեմոկրատական կուսակցության խմբակցությանը։ 2013 թվականի մայիսի 7-ից եղել է երրորդ հանձնաժողովի անդամ (օտարերկրյա գործեր և կապեր եվրոպական երկրների հետ), 2014 թվականի հունիսի 25-ին վաղաժամկ վայր է դրել պատգամավորական մանդատը ։
2013 թվականի ապրիլի 28-ից մինչև 2014 թվականի փետրվարի 22-ը Լետտի կառավարությունում ինտեգրման հարցերով նախարար է եղել ։ Նախարար նշանակվելուց անմիջապես հետո, 2013 թվականի ապրիլի վերջին, իր հասցեին մի շարք վիրավորական արտահայտություններ է ստացել, որոնք կապված են եղել նրա ծագման հետ, հատկապես ծայրահեղ աջ քաղաքական գործիչներից, ինչին Սեսիլ Կյենգեն հայտարարել է, որ ինքը սևամորթ է և հպարտանում է դրանով ։
Նախարարի հասցեին ռասիստական արտահայտությունները շարունակվել են նաև հետագայում։ 2013 թվականի հուլիսին սենատոր Ռոբերտո Կալդերոլին նախարարին համեմատել է օրանգուտանի հետ, սակայն ավելի ուշ ներողություն է խնդրել և իր արտահայտությունն անհաջող կատակ անվանել ։ Նույն ամսվա վերջում Իտալիայի Դեմոկրատական կուսակցության նիստում Սեսիլ Կյենգեի վրա բանան են նետել ։
Ինտեգրման նախարարը վրդովմունք է առաջացրել աջակողմյան ակտիվիստների մոտ` հանդես գալով ներգաղթյալների` Իտալիայի քաղաքացիություն ստանալու ընթացակարգերի պարզեցման համար ։
2013 թվականի հունիսի 24-ին՝ Յոզեֆա Իդեմի պաշտոնաթողությունից հետո, նրա պարտականությունները վերաբաշխվել են կառավարության մյուս անդամների միջև։ Մասնավորապես, Երիտասարդության հարցերի դեպարտամենտը և Քաղաքացիական ազգային ծառայությունը հանձնվել են Սեսիլ Կենգեի իրավասությունը ։
2014 թվականին կայացած եվրոպական ընտրությունների ավարտին նա Դեմոկրատական ​​կուսակցությունից ընտրվել է Եվրախորհրդարանի անդամ, եղել է սոցիալիստների և դեմոկրատների առաջադիմական խմբակցության անդամ։ Աֆրիկայի, Կարիբյան ավազանի և Խաղաղ օվկիանոսի երկրների և ԵՄ հավասարության խորհրդարանական վեհաժողովում Իտալիայի պատվիրակության նախագահի տեղակալ է, Քաղաքացիական ազատությունների, արդարադատության և ներքին գործերի հանձնաժողովի և Համաաֆրիկյան խորհրդարանի հետ հարաբերությունների պատվիրակության անդամ ։
2019 թվականի Եվրոպական ընտրություններում նա իր թեկնածությունն է դրել Իտալիայի հյուսիսարևելյան ընտրատարածքում, սակայն քվեարկության արդյունքներով պարտվել է ։
2019 թվականի հուլիսին Լոդիի 60-ամյա անանուն բնակիչը դատապարտվել է 6 ամսվա ազատազրկման՝ 2013 թվականին թռուցիկներ պատրաստելու և բաժանելու համար, որոնցում Սեսիլը պատկերվել էր կապիկի տեսքով։ Նրան միաժամանակ դատապարտել են հավելյալ ութ ամսով, քանի որ նրա բնակարանում խուզարկության ընթացքում հայտնաբերվել է ֆաշիստական ​​ռեգալիա և ռազմական տեսակի փամփուշտներ
Ընտանիք
Կենգեն ամուսնացած է Դոմենիկո Գրիսպինոյի հետ, ով 2019 թվականի փետրվարին մասնակցել է Կաստելֆրանկո Էմիլիայի կոմունայի խորհրդի ընտրությունների Հյուսիսային լիգայի ցուցակով։ Radio 24-ի «Zanzara» ծրագրում նա հայտարարել է, որ կնոջ հետ չի քննարկել իր մտադրությունները, ինչպես նաև չի վրդովվում «Aiutiamoli a casa loro» կարգախոսից (Օգնենք նրանց իրենց տանը), որը, նրա կարծիքով, Սալվինին անհրաժեշտ է միայն կուսակցության ներքին պառակտումը կանխելու համար ։
Արտաքին հղումներ
Կատեգորիա:Իտալիայի քաղաքական գործիչներ Կատեգորիա:Իտալիայի նախարարներ
Լա Լիգա 2005-06
«Լա լիգա 2005-2006», Իսպանիայի առաջնության 75-րդ մրցաշրջան։ Առաջին խաղը տեղի է ունեցել 2005 թվականի օգոստոսի 27-ին, վերջինը՝ 2006 թվականի մայիսի 20-ին։ Առաջնությանը մասնակցել են 20 ակումբներ։ Բարսելոնա ակումբը 18-րդ անգամ նվաճել է չեմպիոնի տիտղոսը։ Տեղի է ունեցել 380 խաղ և խփվել 936 գոլ։
Խաղերի արդյունքները
Աղբյուր։ www.rsssf.com
Արտաքին հղումներ
Կատեգորիա:Լա Լիգայի մրցաշրջաններ
Փայտացման պատվաստանյութ
Փայտացման դեմ պատվաստանյութ, հայտնի նաև փայտացման անատոքսին անվանումով, ինակտիվացված (ապաակտիվացված) պատվաստանյութ, որն գործածվում է փայտացման կանխարգելման առթիվ կատարվող պատվաստման դեպքում ։ Մանկական տարիքում խորհուրդ է տրվում կատարել հինգ դեղաչափով, իսկ վեցերորդը արդեն դեռահասության տարիներին ։ Բացի դրանից կարևոր է հետագա ամեն 10 տարին մեկ անգամ պատվաստման կրկնումը ։ Երեք դեղաչափից հետո սովորաբար ցանկացած անձի մոտ արդեն ձևավորվում է սկզբնական իմունիտետ տվյալ հիվանդության նկատմամբ ։ Այն անձիք որոնք չեն պատվաստվել պետք է պարտադիր ստանան պատվաստում վնասվածք ստանալուց 48 ժամվա ընթացքում ։ Բոլոր բարձր ռիսկի խմբում գտնվող վնասվածքներ ունեցողների շրջանում ովքեր ոչ լիարժեք են ստացել պատվաստումը նույնպես խորհուրդ է տրվում կրկնել։ Պետք է նաև վստահ լինել,որ հղի կանայք ժամանակին ստացել են իրենց պատվաստումները, քանզի ժամանակին ստացած պատվաստումը կարող է կանխել նեոնատալ (նորածնային) փայտացումը ։
Պատվաստանյութը լիովին անվտանգ է բոլորի համար` անգամ հղիների ՄԻԱՎ-ով և ՁԻԱՀ-ով տառապող անձանց դեպքում ։ Կարող է ի հայտ գալ ներարկման վայրում կարմրություն և ցավ, այն հանդիպում է պատվաստվածների 25–85 %-ի մոտ ։ Տենդը (մարմնի ջերմաստիճանի բարձրացում), հոգնածության զգացողությունը և աննշան ցավը մկաններում դիտվում է պատվաստվածների մոտ 10 %-ի դեպքում ։ Իսկ անաֆիլակտիկ ռեակցիա (սուր ալերգիկ պատասխան) հանդիպում է ավելի պակաս քան 1 դեպք 100 000 անձանց շրջանում ։
Կան մի շարք պատվաստանյութերի համակցումներ ինչպիսիք են ԱԴՓ-ն (դիֆթերիա,փայտացում) և ԱԿԴՓ-ն (դիֆթերիա, փայտացում, կապույտ հազ), որոնք պարունակում են ոչ միայն փայտացման այլ նաև դիֆթերիայի և կապույտ հազի դեմ ուղված պատվաստանյութեր ։ ԱԿԴՓ-ն կատարվում է մինչև 7 տարեկան հասակը, իսկ ԱԴՓ-ն 7 տարեկանից հետո ։ Ինչպես արդեն պարզ է 7 տարեկանից հետո կատարվող պատվաստման մեջ ներառված չէ կապույտ հազի դեմ պատվաստանյութը ։
Բժշկության մեջ կիրառում
Պատվաստանյութը կիրառելուն պես ամբողջ աշխարհում նկատելի նվազեցին ինչպես փայտացման, այնպես էլ կապույտ հազի և դիֆթերիայի դեպքերը։ Ըստ Միացյալ Նահանգների տվյալների պատվաստվածների 95 %-ը պաշտպանված է դիֆթերիայից, 80-85 %-ը՝ կապույտ հազից, և 100 %-ը՝ փայտացումից ։ Մինչև պատվաստման կիրառելը տարեկան գրանցվում էր փայտացման 580 դեպք, որից 472-ը ավարտվում էր մահով։ Կիրառումից հետո այժմ տվյալներն այլ են` տարեկան գրանցվում է փայտացման 41 դեպք, որից միայն 4-ն են ուղեկցվում մահով, իսկ դա նշանակում է, որ հիվանդացությունը տվյալ դեպքում իջել է 93 %-ով, իսկ մահացությունը՝ 99 %-ով ։
Փայտացումը սկսել է հազվադեպ հանդիպել ԱՄՆ-ում միջինում 29 գրանցված դեպք 1996-2009 թվականներին։ Դեպքերը հանդիպում են հիմնականում նրանց շրջանում ովքեր չեն պատվաստվել կամ հետ են մնացել 10 տարին մեկ կրկնվող պատվաստման օրացույցից ։
Հղիություն
Միացյալ Նահանգների հղիներին վերաբերող ուղեցույցերում նշված է, որ ցանկալի է կանայք ամեն հղիության 27-ից 36 շաբաթականում ընդունեն պատվաստանյութի մեկ դեղաչափ, որպեսզի հակամարմինները կարողանան հասնել ընկերքի միջոցով պտղին ։ Իսկ բոլոր այն կանանց, ովքեր չեն պատվաստվել հղիության ընթացքում, խորհուրդ է տրվում պատվաստվել ծննդաբերությունից հետո՝ մինչև հիվանդանոցից դուրսգրումը ։ Այն հղիներին, ովքեր ընդհանրապես երբևիցե չեն պատվաստվել փայտացման դեմ, ընդունել 3 պատվաստումից բաղկացած կուրս՝ նրանց և նորածիններին լիարժեք պաշտպանելու նպատակով։ Պատվաստման ժամանակահատվածը նույնպես ցանկալի է՝ լինի 27-ից 36 շաբաթականը, իսկ պատվաստանյութը՝ ԱԴՓ-ն ։
Հատուկ տեսակներ
Առաջին պատվաստումը կատարվում է մանկական հասակում։ Այժմ երեխաներին միանվագ ներարկում են ԱԿԴՓ պատվաստանյութը, որը 3 պատվաստանյութերի ապաակտիվացրած տեսակներն են և ավելի անվտանգ են, քան նախկինում կատարվողները։ Այն երեխաներին պաշտպանում է 3 հիվանդությոններից՝ կապույտ հազ, դիֆթերիա և փայտացում ։
Մեկ այլ տարբերակ է ԱԴՓ-ն, որը տրվում է այն երեխաներին, որոնք ունեն որևէ անհանդուրժողականություն ԱԿԴՓ-ի նկատմամբ։ Այն իր մեջ ներառում է փայտացման և դիֆթերիայի դեմ պառվաստանյութեր ։ Քառավալենտ, հնգավալենտ և վեցավալենտ պատվաստանյութերը իրենց կազմում նույպես ներառում են ԱԿԴՓ-ն համակցված այլ պատվաստանյութերի հետ ինչպիսիք են ինակտիվացված պոլիովիրուսային պատվաստանյութը, Բ տիպի կապտաթարախային ցուպիկի և հեպատիտ Բ-ի դեմ պատվաստանյութերը։ Տարբեր պետություններում այդ ցանկը տարբերվում է ։
Կատարման եղանակ և օրացույց
ԱՀԿ-ն առաջարկում է կատարել 6 դեղաչափ սկսած 6 շաբաթական հասակից ։ 6 դեղաչափից 4-ը կատարվում են վաղ մանկական հասակում ։ Առաջինը պետք է կատարվի մինչև 2 ամսական, երկրորդը մինչև 4 ամսական, երրորդը 6 ամսականում և չորրորդը՝ 15-ից 18 ամսականներում։ Հինգերորդ դեղաչափը խորհուրդ է տրվում կատարել 4-6 տարեկան հասակում ։
Քանզի ԱԴՓ-ն ավելի ցանկալի է կատարել մեծ տարիքի երեխաներին և մեծահասակներին պատվաստանյութը ներարկվում է դելտայաձև մկանի շրջանում ։ Խորհուրդ է տրվում պատվաստումը կրկնել 10 տարին մեկ անգամ ։
Հավելյալ դեղաչափեր
Սրանք խթանող պատվաստումներ են և կարևոր են, քանի որ լիմֆոցիտների հակամարմին արտադրելու գործառույթը միշտ չէ, որ բարձր ակտիվություն ունի։ Պատվաստանյութը ներմուծելուն պես լիմֆոցիտների արտադրության բարձացման հետ մեկտեղ կիջնի լեյկոցիտների ակտիվությունը։ Սա նշանակում է, որ պարբերաբար պետք են խթանիչներ, որոնք կբարձրացնեն լեյկոցիտների ակտիվությունը և կօգնեն պահպանել այն ։
ԱԴՓ-ն և ԱԿԴՓ-ն խթանող պատվաստումներ են, որոնք տրվում են ամեն տաս տարին մեկ անգամ՝ 19-ից 65 տարեկան հասակում ։
ԱԿԴՓ-ի մեկանգամյա պատվաստումից հետո ցանկալի չէ այն կրկնել 11-ից ցածր և 65-ից բարձր տարիք ունեցող անձանց շրջանում։
ԱԴՓ-ն տրվում է 7 տարեկանից սկսած։
Կարևոր է հիշել, որ խթանող պատվաստանյութերը կարելի է կատարել մինչև 65 տարեկանը, և դրանցից միայն մեկը պետք է լինի ԱԿԴՓ։
Ազդեցության մեխանիզմ
Այս պատվաստման հետևանքով առաջացած իմունիտետը անվանում են արհեստական։ Այս իմունիտետը առաջանում է, երբ օրգանիզմ է ներմուծվում թուլացված կամ մահացած հակածինով վարակ։ Դա բերում է օրգանիզմի կողմից ի պատասխան հակամարմինների արտադրության։ Դա շատ օգտակար է քանզի, երբ հաջորդ անգամ օրգանիզմ թափանցի վարակը պատասխանը կլինի շատ արագ հակածինը ճանաչելու շնորհիվ օրգանիզմը կարտադրի հակամարմիններ արդյունավետ պայքարելով վարակի դեմ ։
Պատմություն
Պատվաստանյութը ստեղծվել է մի խումբ գերմանացի գիտնականների կողմից Էմիլ ֆոն Բերինգի գլխավորությամբ, 1890 թվականին։
Առաջին ինակտիվացված տարբերակը առաջարկվել է 1924 թվականին, իսկ ավելի լավ ներծծվողը և համապատասխանաբար ավելի արդյունավետը կիրառվել է առաջին անգամ բանակում 1938 թվականին՝ 2-րդ համաշխարհային պատերազմի տարիներին ։ Համակցված պատվաստանյութերը՝ ԱԴՓ, ԱԿԴՓ, սկսվել են կիրառվել 1948 թվականից մինչ 1991 թվականը. այնուհետև փոխարինվել ավելի անվտանգ պատվաստանյութով, որտեղ կապույտ հազի հարուցիչը փոխարինվել էր ավելի քիչ ակտիվության ոչ բջջային ձևով ։ Մինչ փոխարինումը պատվաստվածների կեսը ունեցել էր արտահայտված կողմնակի ազդեցություններ, ինչն էլ պատճառ էր դարձել փոփոխության ձեռնարկման։
Երկու նոր պատվաստանյութերը գործածության մեջ են դրվել 1992 թվականին։ Այս փոփոխված վակցինաները արդեն կատարվում էին նաև դեռահասների և մեծահասակների շրջանում, մինչ նախորդ ավելի ակտիվ տարբերակը ցուցված էր միայն երեխաներին ։
Ծանոթագրություններ
Կատեգորիա:Պատվաստանյութեր
Զենգան
Զենգան, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Յանա Մարինովա
Յանա Մարինովա (Яна Маринова, ), բուլղարացի դերասանուհի։
Կենսագրություն
Յանա Մարինովան ծնվել է 1978 թվականի օգոստոսի 17-ին, Սոֆիայում։ Ստացել է բարձրագույն տնտեսագիտական կրթություն ։ 22 տաերական հասակում ամուսնացել է և ունի որդի։ Նկարահանվում է բուլղարական առաջատար ֆիլմերում ու հեռուստասերիալներում, ինչպես նաև օտարերկրյա արտադրության ֆիլմերում։ Վարում է տարբեր հեռուստաշոուներ, ֆիլմերում հանդես գալիս որպես աճպարար։ Կրթություն ստանալուց հետո "Downtown" (այժմ՝"Caucasus") ռեստորանում եղել է մենեջեր։ Աշխատել է որպես մոդել և 2004 թվականին դարձել Միս Բուլղարիա ։ Aroma կոսմետիկայի գովազդային գլխավոր դեմքերից է։
Հեռուստատեսություն
2015 թվականին Յանա Մարինովան խաղացել է Ելենա Աtանասովայի դերը «BTV» Glass Home շարքում։ 2015 թվականից վարում է [«[Բուլղարիայի ձայնը]]» երաժշտական մրցույթը։ 2016 թվականին BTV հեռուստաալիքով խաղացել է XIa ֆիլմում ։
Ծանոթագրություններ
Կատեգորիա:Բուլղարացի դերասանուհիներ
Իվո Ժդյարսկի
Իվո Ժդյարսկի (Ivo Žďárský, ), ավիակոնստրուկտոր, որը հայտնի է Չեխոսլովակիայից ինքնաշեն մոտոդելտապլանով փախչելով։
Կենսագրություն
Ժդյարսկին սովորել է ավիացիոն ֆակուլտետում, մշակել է օդային պտուտակներ և ուզում էր փախչել ՉԽՍՀ-ից, քանի որ չէր կարող արտագաղթել օրինական կերպով։ Պրահայում ավիացիոն ինժեների կրթություն և մասնագիտություն ստանալուց հետո որոշել է փախչել կապիտալիստական երկրներից մեկը և կառուցել է մեքենայի շարժիչ ունեցող թռչող սարք։
Փախուստի համար Ժդյարսկին կառուցել է ինքնաշեն մոտոդելտապլան՝ այն համալրելով Trabant ավտոմեքենայի շարժիչով և իր կառուցած օդային պտուտակով։ Մոտոդելտապլանի փորձարկումների ժամանակ, երբ Ժդարսկին թռել է արևելյան ուղղությամբ, նրան ձերբակալել է ոստիկանությունը և առգրավել մոտոդելտապլանը։ Սակայն Ժդյարսկուն հաջողվել է վերադարձնել իր մոտոդելտապլանը՝ կաշառք տալով։ 1984 թվականի օգոստոսի 4-ի գիշերը նա թռել է ավստրիական «Վիեննա-Շվեխատ» օդանավակայան։ Ժդյարսկին քաղաքական ապաստան է ստացել և տեղափոխվել ԱՄՆ։ Նա իր մոտոդելտոպլանը վաճառել է Բեռլինի «Չարլի» անցակետին կից թանգարանին։ ԱՄՆ-ում՝ Լոնգ Բիչում (Կալիֆոռնիա նահանգ) նա 1986 թվականին հիմնել է իր սեփական ընկերությունը՝ «IVOPROP» անվանումով, որն արտադրում է համանուն շարժիչներ, որոնք օգտագործվում են ոչ մեծ ինքնաթիռների, դելտապլանի և նոր փորձարարական մոդելների վրա, ինչպես նաև զբաղվել է գերթեթև թռչող սարքի մշակմամբ, որը հանդիսանում է ինքնաթիռի և ուղղաթիռի համադրություն ։
2007 թվականին Ժդյարսկին անապատում գնել է 1,62 կմ² հողատարածք (նախկին օդանավակայան) 99 000 դոլարով։ Յուտայի Բոքս Էլդեր շրջանում՝ Լուչին լքված բնակավայրում (նաև հայտնի է որպես Ումբրիա Ջանկշն) չկան շինություններ, նույնիսկ հիմքեր։ Անմիջապես այն տարածքից դուրս, որտեղ ժամանակին եղել է քաղաքը, գտնվում է օդանավարանը, որտեղ Ժդյարսկին, որպես միակ բնակիչ, ապրել է իր կյանքի վերջին 13 տարիների ընթացքում ։
Գործարարի բնակարանը գտնվում է մոտակա բնակավայրերից և մոտակա խանութից ավելի քան 320 կմ հեռավորության վրա՝ Օգդեն քաղաքից թռիչքի 45 րոպեի հեռավորության վրա։ Չեխոսլովակիայի նախկին քաղաքացին չի զգուշացրել իր հարազատներին փախուստի մասին և այլև երբեք չի եղել Չեխիայում, որտեղ նա թողել է ծնողներին և եղբորը։ Նա ապրում է անապատային հարթավայրում՝ երկու ինքնաթիռների կողքին, որոնցից մեկը ուղղաթիռի և ինքնաթիռի փորձնական հիբրիդ է, որոնք համատեղված են մեկ տարբերակում ։
Օդանավարանը բաժանված է երկու մասի՝ բնակելի գոտի և օդանավերի համար նախատեսված տարածք։ Բնակելի տարածքում կան 90-դյույմանոց հարթ էկրանով հեռուստացույց, հարվածային գործիքա, համակարգիչ և շրջված փչովի լոգարան, որը կատարում է բազմոցի դեր։ Չեխիայի ԱՄՆ տեղափոխված ներգաղթյալն ունի մի քանի դիպուկահար հրացաններ, այլ զենքեր և ատրճանակ-գնդացիր։ Ժդյարսկու խոսքով՝ զենքը պետք է գորշուկների որսալու համար, որոնք իրեն նյարդայնացնում են, քանի որ ավերում են թռիչքուղիները ։ Օդանավարանն ու թռիչքուղիները շրջապատված են էլեկտրական ցանկապատով, մուտքի դարպասների մոտ ծածանվում է մի դրոշ, որի վրա նկարված է գանգ և խաչասերված ոսկորները, որը նախազգուշացնում է մահացու վտանգի մասին ։
Ծանոթագրություններ
Կատեգորիա:Չեխ ճարտարագետներ Կատեգորիա:Ամերիկացի գործարարներ Կատեգորիա:Ամերիկացի գյուտարարներ Կատեգորիա:Ամերիկացի ավիակոնստրուկտորներ Կատեգորիա:Ամերիկացի ճարտարագետներ Կատեգորիա:Չեխ գյուտարարներ
Ժովտեն (գյուղ, Կազանկայի շրջան)
Ժովտեն (Жовтень), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1927 թվականին։
2001 թվականի տվյալներով Ժովտեն գյուղում բնակվում էր 29 մարդ։ Բնակավայրը զբաղեցնում է 0,39 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1927 թվականին հիմնադրված բնակավայրեր
Լիսի (Մծխեթի շրջան)
Լիսի (ლისი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 820 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 598 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Աշխարհի խոշորագույն գրադարանների ցանկ
Աշխարհի խոշորագույն գրադարանների ցանկ, որոնք 2008 թվականից սկսած ներառում են 15 մլն միավոր գրականություն։
Ստարոսելե (գյուղ, Յարցևսկի շրջան)
Ստարոսելե (Староселье), գյուղ Ռուսաստանի Սմոլենսկի մարզի Յարցևսկի շրջանի կազմում։
Թրոմբոցիտային գործոն 4
Թրոմբոցիտային գործոն 4 (PF4) փոքր չափսի ցիտոկին, պատկանում է քեմոկինների ընտանիքին։ Արտադրվում է ակտիվացված թրոմբոցիտների ալֆա-հատիկների կողմից թրոմբոցիտների միացքավորման (ագրեգացիա) ժամանակ։ Խթանում է արյան մակարդումը։ Այդ ֆունկցիայի շնորհիվ կարևոր նշանակություն ունի վերքերի և վնասվածքների բուժման ընթացքում ։ Այն հիմնականում հանդես է գալիս պրոտեոգլիկանի հետ համալիրի ձևով։
Գենետիկա
Մարդու PF4 գործոնի սինթեզը պայմանավորող գենտ տեղակայված է 4-րդ քրոմոսոմում ։
Նշանակություն
Թրոմբոցիտային գործոն 4-ը 70 ամինաթթուներից կազմված սպիտակուց է, արտադրվում է ակտիվացված թրոմբոցիտների ալֆա-հատիկների կողմից և կապվում է հեպարինին։ Վերջինիս նկատմամբ ունի մեծ խնամակցություն։ Այս գործոնի ամենակարևոր ֆիզիոլոգիական նշանակությունը հեպարինանման մոլեկուլների չեզոքացումն է արյունատար անոթների էնդոթելի մակերեսին։ Այսպիսով, թուլացնելով հակաթրոմբին III-ի ակտիվությունը, խթանւոմ է արյան մակարդման ընթացքը։ Նեյտրոֆիլների և ֆիբրոբլաստների համար հանդիսանում է հզոր «գրավիչ» գործոն, այդ պատճառով մեծ դեր է խաղում բորբոքման և վանսվածքների բուժման ընթացքում ։
PF4-ը նեյտրոֆիլների, ֆիբրոբլաստների, մոնոցիտների համար հանդիսանւոմէ քեմոտաքսիսի գործոն, և կապվում է CXCR3 քեմոկինային ընկալիչներին ։
Կլինիկական նշանակություն
Հեպարին-PF4 համալիրը հակածին է հեպարին-կախյալ թրոմբոցիտոպենիայի դեպքում ։ PF4-ի ինքնահակամարմինները (ավտոհակամարմին) գտնվում են նաև թրոմբոզով հիվանդների մոտ ։
Մարդու թրոմբոցիտային գործոն 4-ը սպանում է մալարիայի հարուցիչներին էրիթրոցիտներում, ընտրողական ձևով քայքայելով հարուցիչների մարսողական վակոուլները ։
Բիոլիո
Բիոլիո (Bioglio), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 1092 մարդ (2008)։ Բնակչության խտությունը՝ 64 մարդ/կմ²։ Տարածքը կազմում է 17 կմ²։ Փոստային ինդեքս՝ 13841։ Հեռախոսային կոդ՝ 015։
Բնակավայրի հովանավորն է հանդիսանում սուրբ Բոգորոդիցան։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ստերեոտիպիա
Տես նաև
Կատեգորիա:Մարդկային հիվանդության ախտանիշներ Կատեգորիա:Վարքաբանություն Կատեգորիա:Կախվածություններ
Հայոց վարժուհի, ողջ 10-ը տարի…
Պատմություն
Եղիշե Չարենցի անվան գրականության և արվեստի թանգարանի Թումանյանի ֆոնդի 636 համարում պահվում է Նունե Սողոլյանի ալբոմը, իսկ նրա մեջ՝ հետևյալ ընծայականով ինքնագիր․
Առաջին անգամ տպագրվել է 1972 թվականին, Բանբեր Երևանի համալսարանի առաջին համարի 155 էջում։ Հրատարակել է Արամ Ինճիկյանը։
Ծանոթագրություններ
Կատեգորիա:Բանաստեղծություններ
Ժողովածու (2965)
Ժողովածու (2965), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2965 թվի տակ։ Ձեռագիրը գրվել է 1687 թվականից առաջ։ Գրված է թղթի վրա, որը ունի 21,5x15 չափս։ Ձեռագիրը կազմված է 121 թերթից։ Գրված է միասյուն, նոտրգիրով։ Ունի կիսախորան, լուսանցազադ մանրանկարներ։ Կազմը` ստվարաթուղթ։ Հիշատակարաններ՝ 118ա (1687 թ․), 27ա (1726 թ․),120բ (վրացերեն) ։
Ծանոթագրություններ
Կատեգորիա:Մատենադարանի ձեռագրեր
Ցիգանովկա (գյուղ, Ռոսլավլսկի շրջան)
Ցիգանովկա (Цыгановка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Ավետիք Կիրակոսյան
Ավետիս (Ավետիք) Կիրակոսյան, հայ ֆուտբոլիստ, պաշտպան։ Հանդես է գալիս Երևանի «Արարատ» ֆուտբոլային ակումբում։
Ակումբային կարիերա
2 տարի անց՝ 2008 թվականին, Կիրակոսյանը պայմանագիր է կնքել Երևանի «Ուլիս» ակումբի հետ։ Մեկ տարի անց ակումբի կազմում դարձել է Հայաստանի առաջնության բրոնզե մեդալակիր։ Հաջորդ մրցաշրջանում տեղափոխվել է Դիլիջանի «Իմպուլս» ակումբ, որը մասնակցել է Պրեմիեր լիգային։ «Իմպուլսի» կազմում անցկացրած առաջին մրցաշրջանում Կիրակոսյանը խաղացել է լիարժեք, և եղել է թիմի ավագ, սակայն հաջորդ տարի դրությունը արմատապես փոխվել է։ Կիրակոսյանը մասնակցել է ընդամենը 3 խաղի։ Ամառային տրանսֆերային պատուհանի ժամանակ Կիրակոսյանը վերադարձել է «Ուլիս» ՝ ակումբի հետ կնքելով մեկուկես տարվա պայմանագիր ։ Սակայն մրցաշրջանի երկրորդ կեսում Կիրակոսյանը ընդհանրապես խաղադաշտ դուրս չի եկել և տարվա ավարտին հեռացել է ակումբից։
2012 թվականի հունվարին նա ցանկանում էր տեղափոխվել «Գանձասար», սակայն ակումբը նրան չի ընտրում։ Մարտին Կիրակոսյանը պայմանագիր է կնքում մայրաքաղաքի «Արարատ» ակումբի հետ ։
Ելույթների վիճակագրություն
2012 թվականի մայիսի 27-ի տվյալներ
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի պաշտպաններ
Սեն Ֆիլբեր դե Շամ
Սեն Ֆիլբեր դե Շամ (Saint-Philbert-des-Champs), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 689 մարդ, բնակչության խտությունը` 57.27 մարդ/կմ²։ Բնակավայրը զբաղեցնում է 12.03 կմ² տարածք։
Աշխարհագրություն
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 447 աշխատունակ (15-64 տարեկան) բնակիչ, որոնցից ակտիվ էին 316-ը, իսկ ոչ ակտիվները` 131։ Ակտիվության ցուցանիշը կազմում է 70,7 %։ 316 աշխատունակ մարդկանցից աշխատել է 292 անձ (154 տղամարդ և 138 կին)։ Գործազուրկ են եղել 24 անձ (12 տղամարդ և 12 կին)։ 131 անաշխատունակներից 28-ը եղել են աշակերտներ կամ ուսանողներ, 59-ը` թոշակառուներ, իսկ 44-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զերնոկա
Զերնոկա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սմոլովոե
Սմոլովոե (Смолове), գյուղ Ուկրաինայի Չեռնիգովի մարզի Բախմաչի շրջանում։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1740 թվականին հիմնադրված բնակավայրեր
Խորխե Գարսիա
Խորխե Գարսիա (Jorge Garcia, Jorge García, ), ամերիկյան դերասան և կոմիկ։ Հայտնի է «Կորուսյալները» հեռուստասերիալում խաղացած Հյորլի Ռեյեսի դերով։
Կենսագրություն
Խորխեն ծնվել է Նեբրասկա նահանգի Օմահա քաղաքում։ Մայրը՝ Դորա Մեսան, կուբայական ծագմամբ պրոֆեսոր է, իսկ հայրը՝ Ումբերտո Գարսիան, բժիշկ-վիրաբուժ է՝ ծագմամբ Չիլիից ։ Մեծացել է Հարավային Կալիֆոռնիայում և միջնակարգ դպրոց է հաճախել Սան Կլեմենտեում։
Խորխե Գարսիան դերասանությամբ է սկսել հետաքրքրվել դեռևս քոլեջում․ ամենից շատ նրան գրավել են կատակերգական դերերը։ Ուսումն ավարտելուց հետո միացել է Բևեռլի Հիլզի դերասանական ստուդիաներից մեկին։ Գրեթե միաժամանակ սկսել է խաղալ սերիալներում, ինչպես մշտական դերասանական կազմում, այնպես էլ որպես հրավիրված որակյալ դերասան։ Հեռուստատեսությունում նկարահանվելուն զուգահեռ Խորխեն շատ է խաղացել թատրոնում։ Որպես կոմիկ՝ նա բազմիցս հայտնվել է Լոս Անջելեսի հայտնի «Ծիծաղի ֆաբրիկա» բեմադրությունում։ Գարսիան նկարահանվել է ֆիլմերում, «Բարի գալուստ կամ հարևանների մուտքն արգելված է» (2006) ֆիլմում խաղացել է երկրորդական դերերից մեկը։ 2010 թվականին, որպես հատուկ հրավիրված աստղ, խաղացել է «Ինչպես հանդիպեցի ձեր մայրիկին» հեռուստասերիալի սերիաներից մեկում, իսկ 2011 թվականին՝ «Եզր» և «Միսթր Սանշայն» սերիալներում։
2012 թվականին հեռարձակված «Ալկատրաս» հեռուստասերիալում Խորխեն խաղացել է գլխավոր դերերից մեկը՝ դոկտոր Դիեգո Սոտոյի դերը։
Անձնական կյանք
Գարսիան ամուսնացած է 2005 թվականից, նրա կնոջ անունը Էմիլի է։ Նրանք ծանոթացել են այն բանի շնորհիվ, որ Հավայիում ամենամոտ հարևաններ էին։ Բացի լողից, Խորխեն ունի ևս մեկ սիրելի զբաղմունք, կարելի է ասել՝ կիրք։ Նա պաշտում է ուտել, հատկապես՝ յուղոտ սնունդ՝ փքաբլիթներ և պիցցա։ Մանուկ հասակում նա ստացել է «Ռոբին Բոբին Բարաբեկ» մականունը, սկզբում վիրավորվել է, բայց հետո ընտելացել է մականվանը և ուրախությամբ արձագանքել դրան։ Դեռևս ավագ դպրոցից սկսել է դրամ վաստակել խորտկարանում՝ մեծ քանակությամբ սնունդ ձեռք բերելու համար։ Այդ պատճառով հեռացվել է աշխատանքից։ Ընկերների շրջանում Խորխեն հայտնի է իր՝ ուտելի արտադրանքների փաթեթավորումների իսկապես հսկայական հավաքածուով։
2010 թվականի սեպտեմբերի 14-ին թողարկվել է Weezer խմբի «Hurley» ալբոմը, որը կոչվել է ի պատիվ Գարսիայի՝ «Կորուսյալները» սերիալում խաղացած Հյորլիի կերպարի։ Խորխեն նաև եղել է այդ խմբի համերգին հրավիրված վոկալիստ ։
Ծանոթագրություններ
Կատեգորիա:Ապրիլի 28 ծնունդներ Կատեգորիա:1973 ծնունդներ Կատեգորիա:Օմահա քաղաքում ծնվածներ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի դերասաններ Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի բլոգերներ Կատեգորիա:Ամերիկացի կինոդերասաններ
Շվեդիա-ՆԱՏՕ հարաբերություններ
Շվեդիա-ՆԱՏՕ հարաբերություններ, ՆԱՏՕ-ի երկկողմ հարաբերությունները Շվեդիայի Թագավորության հետ, որոնք բաղկացած են խաղաղության և համաշխարհային անվտանգության կառուցման համատեղ ջանքերից, օպերատիվ համատեղելիության ապահովումից, Շվեդիայի զինված ուժերի՝ ՆԱՏՕ-ի և այլ գործընկեր երկրների հետ բազմազգ խաղաղապահական գործողություններում համագործակցելու ունակության պահպանումից։
Շվեդիան Եվրամիության հինգ անդամներից մեկն է, որոնք ՆԱՏՕ-ի անդամ չեն։
Պատմություն
1994 թվականի մայիսի 9-ին Շվեդիան միացել է «Գործընկերություն հանուն խաղաղության» ծրագրին ։ Ծրագրի նպատակն էր ՆԱՏՕ-ի և Եվրոպայի և նախկին Խորհրդային Միության այլ պետությունների միջև վստահության ամրապնդումը, ինչպես նաև ՆԱՏՕ-ի հետ գործընկեր երկրների համագործակցության բարելավումը։ 1997 թվականին Շվեդիան դարձավ Եվրաատլանտյան գործընկերության խորհրդի անդամ, քաղաքական երկխոսության ֆորում, որը լրացնում է գործնական համագործակցությունը «Գործընկերություն հանուն խաղաղության» ծրագրի շրջանակներում ։
1990-ականներին Շվեդիայի զինված ուժերը ընդլայնեցին ՆԱՏՕ-ի հետ աշխատելու իրենց հնարավորությունները՝ ընդունելով ՆԱՏՕ-ի ստանդարտները, այդ թվում՝ անգլերենը՝ ՆԱՏՕ-ի պաշտոնական լեզուն։
Շվեդիան մասնակցել է Բոսնիա և Հերցեգովինայում ՆԱՏՕ-ի խաղաղապահ ուժերին (IFOR, 1996 թվականից՝ SFOR), զինծառայողներ է տրամադրում Կոսովոյում ՆԱՏՕ-ի ռազմական կոնտինգենտի համար (KFOR): Աֆղանստանում շվեդական զորախումբ կար ISAF-ի ուժերի կազմում և նրանց փոխարինած «Վճռական աջակցություն» օպերացիան ։ Շվեդիան մասնակցել է Լիբիայում ՆԱՏՕ-ի և Իրաքում «Իսլամական պետության» դեմ գործողություններին ։
Շվեդիան դարձել է ՆԱՏՕ-ի ընդլայնված հնարավորությունների ծրագրի գործընկերը, որը մեկնարկել է ի պատասխան 2014 թվականին Ռուսաստանի կողմից Ղրիմի բռնակցմանը ։
2022 թվականի փետրվարի 24-ին Ուկրաինա Ռուսաստանի ներխուժումից հետո Շվեդիան և Ֆինլանդիան ակտիվացրել են իրենց համագործակցությունը ՆԱՏՕ-ի հետ։ Մայիսի 18-ին Շվեդիան և Ֆինլանդիան պաշտոնապես հայտ են ներկայացրել ՆԱՏՕ-ին անդամակցելու համար։ Հուլիսի 5-ին ստորագրվել է ՆԱՏՕ-ին Շվեդիայի և Ֆինլանդիայի անդամակցության մասին արձանագրությունը ։ Շվեդիան կարող է ՆԱՏՕ-ի անդամ դառնալ այն բանից հետո, երբ ՆԱՏՕ-ի բոլոր երկրները վավերացնեն ՆԱՏՕ-ին Շվեդիայի անդամակցության մասին արձանագրությունը և այդ մասին տեղեկացնեն ԱՄՆ կառավարությանը, որը ՆԱՏՕ-ի ստեղծման մասին 1949 թվականի վաշինգտոնյան պայմանագրի ավանդապահն է ։ 2023 թվականի ապրիլի 10-ի դրությամբ ՆԱՏՕ-ի բոլոր երկրները, բացի Թուրքիայից և Հունգարիայից, վավերացրել են Շվեդիայի անդամակցությունը ՆԱՏՕ-ին։ Ֆինլանդիան ՆԱՏՕ-ին անդամակցել է 2023 թվականի ապրիլի 4-ին։
2023 թվականի հունվարի 21-ին Reuters-ը հայտնել էր Ստոկհոլմում հակաթուրքական ցույցերի մասին։ Դանիայի ուլտրաաջ քաղաքական HardLine կուսակցության առաջնորդ Ռասմուս Պոլուդանը Թուրքիայի դեսպանատան առջև այրել է Ղուրանը։ Հաղորդվում է, որ այդ ակցիան կազմակերպվել է Ruptly-ի նախկին լրագրող, կրեմլամետ ակտիվիստ Չանգ Ֆրիկի աջակցությամբ ։ Քաղաքում տեղի են ունեցել նաև առանձին բողոքի ակցիաներ՝ ի պաշտպանություն քրդերի և ՆԱՏՕ-ին անդամակցելու Շվեդիայի հայտի դեմ։
Թուրքիայի ԱԳՆ-ն վճռականորեն դատապարտել է Ղուրանի այրմանն ուղղված ակցիան՝ այն անվանելով հակաիսլամական գործողություն և հարձակում Սուրբ գրքի վրա։ Թուրքիան հայտարարել է Շվեդիայի պաշտպանության նախարարի՝ Անկարա նախատեսված այցի չեղարկման մասին ։
Հունվարի 23-ին Թուրքիայի նախագահ Ռեջեփ Թայիփ Էրդողանը հայտարարել էր, որ Շվեդիան չպետք է Թուրքիայից աջակցություն սպասի ՆԱՏՕ-ին անդամակցելու իր հայտին և Ստոկհոլմում տեղի ունեցած ակցիան անվանել է աստվածանարգություն, իսկ դրա կազմակերպիչներին՝ ահաբեկիչներ և իսլամի թշնամիներ ։
Բնակչության աջակցությունը և պատերազմի ազդեցությունը Ուկրաինայում
2022 թվականին ՆԱՏՕ-ին Շվեդիայի անդամակցության գաղափարին աջակցում են զգալի թվով շվեդներ։ 2022 թվականի փետրվարին Novus հետազոտական ընկերության անցկացրած հարցման համաձայն՝ շվեդների 52 %-ը կողմ են Շվեդիայի անդամակցությանը ՆԱՏՕ-ին, իսկ 34 %-ը դեմ են։
Ուկրաինայի պատերազմը լուրջ գործոն դարձավ, որն ազդեց շվեդների կարծիքների վրա ՆԱՏՕ-ին Շվեդիայի անդամակցության վերաբերյալ։ Շատերը կարծում են, որ ՆԱՏՕ-ին անդամակցությունը Շվեդիային թույլ կտար իրեն ավելի պաշտպանված զգալ Ուկրաինայի հակամարտության ժամանակ և հետագա հակամարտություններում։ Միևնույն ժամանակ, Ուկրաինայի պատերազմը մտահոգություն է առաջացրել նաև հակամարտության հնարավոր սրման և Ռուսաստանի հետ հնարավոր առճակատման վերաբերյալ, ինչը կարող է լարվածություն առաջացնել Շվեդիայի և Ռուսաստանի միջև հարաբերություններում։
Ընդհանուր առմամբ, ՆԱՏՕ-ին Շվեդիայի անդամակցության գաղափարին աջակցությունը բավականին բարձր է մնում 2022 թվականին, սակայն կան մի քանի բարդություններ, որոնք պետք է հաշվի առնել այս հարցը քննարկելիս։
Ծանոթագրություններ
Կատեգորիա:Շվեդիայի արտաքին հարաբերություններ Կատեգորիա:ՆԱՏՕ-ի արտաքին հարաբերություններ Կատեգորիա:ՆԱՏՕ Կատեգորիա:Շվեդիայի պատմություն Կատեգորիա:Շվեդիայի երկկողմ հարաբերություններ Կատեգորիա:ՆԱՏՕ-ի ընդարձակում Կատեգորիա:Շվեդիայի քաղաքականություն
Ստարոսելե (գյուղ, Ռոսլավլսկի շրջան)
Ստարոսելե (Староселье), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Քերոլայն Լի Ուայթինգ Հենց
Քերոլայն Լի Ուայթինգ Հենց (Caroline Lee Whiting Hentz), ամերիկացի բանաստեղծ, արձակագիր, մանկավարժ։
Հենցը ակտիվորեն պաշտպանել է ստրկատիրական ինստիտուտը և ստրկամարտության շարժման ընդդիմադիրներից է։ Նրան հռչակ է բերել «Ստրկատիրոջ հյուսիսային հարսնացուն» վեպը,որն ամենահայտնի պրոստրկատիրական ստեղծագործությունն է, և իր բովանդակությամբ հերքում է Հարիեթ Բիչըր-Սթոուի «Քեռի Թոմի խրճիթը» վեպը ։
Հենցն իր ժամանակի խոշոր գրական դեմքերից էր և մեծ ներդրում է ունեցել կանանց գեղարվեստական գրականության զարգացման գործում։
Մանկություն
Քերոլայն Լի Ուայթինգը ծնվել է Մասաչուսեթս նահանգի Լանքասթեր քաղաքում գնդապետ Ջոն Ուայթինգի ընտանիքում, մայրը՝ Օրլա Դենֆորդ Ուայթինգն է։ Ընտանիքի ութ զավակներից ամենակրտսերն է։ Հայրը մասնակցել է ԱՄՆ անկախության համար մղվող պատերազմին, իսկ երեք եղբայրները 1812-1815 թվականների անգլո-ամերիկյան պատերազմին։
Հենցը սովորել է Ջարեդ Սփարքսի մասնավոր դպրոցում։ 12 տարեկանում Հնեցն արդեն ֆենթըզի ժանրում ստեղծագործել է Հեռավոր Արևելքի մասին թեմաներով, ինչպես նաև գրել է պիես։
17 տարեկանում Հենցը դասավանդել է Լանքասթերի դպրոցներից մեկում։
1824 թվականին ամուսնացել է Նիկոլաս Մարցել Հենցի հետ։ Շուտով ծնվել է նրանց առաջնեկը, ընտանիքը տեղափոխվել է Հյուսիսային Կարոլինա՝ Չաթել-Հիլլ։
Հենցն իր ամբողջ կյանքի ընթացքում ապրել է յոթ տարբեր նահանգներում, ունեցել է հինգ զավակ, կարողացել է բարելավել ընտանիքի նյութական վիճակը գրական գործունեությամբ։
Անձնական կյանք
Քերոլայնը ութ երեխաներից ամենակրտսերն էր։ Եղբայրների նամակները մարտադաշտից և նրանց հայրենասիրական պատմությունները շատ են ոգեշնչել ապագա գրողին։
1824 թվականի սեպտեմբերի 30-ին Քերոլայնը ամուսնացել է Նիկոլաս Մարսելուս Հենցի հետ։
1832 թվականին ամուսինները բացել են ևս մեկ իգական դպրոց Ցինցինատիում։ Այստեղ Հենցն անդամագրվել է «Կիսակոլոն» ակումբին (Semi-Colon Club), որտեղ էլ հավանաբար ծանոթացել է Հարիեթ Բիչըր-Սթոուի հետ։ Ցինցինատիում ապրելու ընթացքում Նիկոլասը սկսել է խանդել կնոջը։ Նրանց որդու՝ Չարլզ Հենցի խոսքով՝ գնդապետ Քինգը «Կիսակոլոն» ակումբից մի գրություն է ուղարկել տիկին Հենցին, պատասխան երկտողն հայտնաբերելով՝ կասկածամիտ ամուսինը գնդապետ Քինգին սպառնացել է դուելով։ Այս ամենից հետո ամուսինները  փակել են դպրոցն ու տեղափոխվել Ֆլորենս՝ Ալաբամա նահանգ, որտեղ բացել են մի նոր դպրոց։ Ֆլորենսում նրանք ապրել են ինը տարի, 1843 թվականին Տասկալուսում բացել են ևս մեկ դպրոց։ 1845 թվականին դպրոց են բացել Տասկիգիում։ 1849 թվականին դպրոց են հիմնել Ջորջիա նահանգի Կոլումբուս քաղաքում։ 1849 թվականին Նիկոլասը հաշմանդամ է դարձել, արդեն առողջական խնդիրներ ունեցող Հենցը ստիպված է եղել միայնակ հոգալ ընտանիքի նյութական կարիքները։ Քերոլայնը մահացել է 1856 թվականի փետրվարի 11-ին թոքաբորբից, ամիսներ անց մահացել է նաև ամուսինը ։
Գործունեություն
Թեև Հենցն առաջին հերթին մանկավարժ էր, սակայն նրան հաջողվել է մի քանի հետաքրքիր ստեղծագործություններ ուղարկել տարբեր հրատարակչություններ։ 1831 թվականին «Դե Լարա կամ Մավրիտանական հարսնացուն» ողբերգությունը նա ուղարկել է բոսթոնյան դերասան Ուիլյամ Պելբիի համար։ 1842 թվականին այս ողբերգությունը Արչ-Սթրիթ թատրոնում մեծ հաջողություն է ունեցել, ինչպես նաև ներկայացվել է Բոսթոնի Տրետմոնտ թատրոնում։ 1832 թվականին «Գոդի աամսագիր և Լեդիի գիրք» պարբերականումՀենցն հրապարակել է իր առաջին աշխատանքը՝ «Զոհաբերություն» պատմվածքը։ Կովինգտոնում նա գրել է «Կոնստանսը Վերդենբերգից» պիեսը, որը ներկայացվել է 1832 թվականին Նյու-Յորքում։
1832 թվականին հրատարակվել է ևս մեկ պիես՝ «Լամորա կամ արևմտյան վայրի բնություն» վերնագրով, այն ներկայացվել է Ցինցինատիում և Նոր Օռլեանում։ 1850 թվականին լույս է տեսել Հենցի ամենաշահաբեր վեպը՝ «Լինդան»։ 1854 թվականին հրատարակվել է Հենցի ամենահայտնի վեպը՝ «Ագարակատիրոջ հյուսիսային հարսնացուն»՝ ի պատասխան Հարիեթ Բիչըր Սթոուի «Քեռի Թոմի խրճիթը» վեպի։
Գրական ձեռքբերումներ
«Դե Լարա կամ Մավրիտանական հարսնացուն» Ֆիլադելֆիայում հաղթել է Արչ-Սթրիթ թատրոնի հովանավորությամբ կայացած մրցույթում ։
Բոսթոնի գրադարանը Հենցին անվանել է օրվա լավագույն գրողներից մեկը։ Ժամանակի գրաքննադատները բարձր են գնահատել նրա ստեղծագործությունները։
Ստեղծագործություն
1854 թվականին լույս է տեսել Հենցի ամենահայտնի վեպը՝ «Ագարակատիրոջ հյուսիսային հարսնացուն»։ Այս երկում Հենցը պաշտպանել է ստրկատերերի շահերը, հանդես եկել ստրկատիրության պաշտպանի դերում՝ապացուցելով,որ ավելի շատ բան գիտի ստրուկների ու նրանց միջավայրի մասին, քան Հարիեթ Բիչըր Սթոուն։ Վեպում ներկայացրել է ստրուկների ու նրանց տերերի ջերմ հարաբերությունների մասին դրվագներ, ինչպես նաև խոսել այն «չարակամ» կերպարների մասին, որոնք փորձել են ստրուկներին ազատություն շնորհել՝ հակառակ նրանց կամքի։ Հենցը լուսաբանում է սա իր տեսանկյունից՝ ապացուցելով, որ դա արվում է ոչ թե մարդկության կյանքը բարելավելու, այլ անձնական շահի համար։ Հենցը այս վեպում արծարծել է նաև հարցեր տնտեսական հեղափոխության մասին, որ այդ ընթացքում ծավալվում էր Հյուսիսում և պահանջում էր հնարավորինս մեծ քանակի էժան աշխատուժի ներգրավում, իսկ վերջինս բնականաբար իրագործելի էր միայն Հարավի օգնությամբ՝ ստրկատիրության շնորհիվ։
Ջեյմս Ռասել Լոուել
Ջեյմս Ռասել Լոուել (James Russell Lowell, ), ամերիկացի բանաստեղծ, մանկավարժ, էսսեիստ և դիվանագետ ։
Կենսագրություն
Ջեյմս Ռասել Լոուելը ծնվել է 1819 թվականին փետրվարի 22-ին Քեմբրիջում՝ Նոր Անգլիայի ամենահին ընտանիքներից մեկում։ Ըստ իրենց դաստիրակության նա անգլոֆիլ էր գեղագիտական հայացքներով։ Կրթություն է ստացել Հարվարդի համալսարանում, իսկ բանաստեղծություններ սկսել է գրել ուսանողական տարիներին։ Լոուելի բանաստեղծական առաջին ժողովածուն լույս է տեսել 1841 թվականին Կյանքի տարիներ և այլ բանաստեղծություններ վերնագրով։ Երեք տարի անց լույս է տեսել Լաուելի բանաստեղծական անթոլոգիան, որով նա ձեռք բերեց տաղանդավոր քնարերգուի համբավ ։ Վայելելով հսկայական ժողովրդականություն որպես բանաստեղծ՝ Ջեյմս Ռասել Լոուելը 19-րդ դարի կեսերին հրատարակել է (այդ թվում՝ անանուն) երգիծական  բանաստեղծությունների և ժողովածուներ, որոնք նվիրված էին իր ժամանակի արդի խնդիրներին։ Դրանցում ծաղրում էր տարբեր հայտնի քաղաքական գործիչների, գրողների և գրականագետների։ Բանաստեղծական ցիկլերից մեկը նա գրել է սովորական յանկի բարբառով ։
Անձնական կյանք
Լոուելը 1844 թվականին ամուսնացել է Մարթա Ուայթի հետ։ Նա Բոստոնի արիստոկրատ ընտանիքից Էր և Լոուելի դպրոցական ընկերոջ քույրը։ Կնոջ ազդեցության տակ Լոուելը սկսել է հանդես գալ ԱՄՆ-ում ստրկության վերացման օգտին և այս թեմայով գրել է բազմաթիվ հոդվածներ և էսսեներ։ Միևնույն ժամանակ, իր քաղաքական և հասարակական հայացքներում նա մնում էր պահպանողական։ 1857 թվականից հրատարակել է The Atlantic Monthly գրական ամսագիրը։ Ամերիկյան քաղաքացիական պատերազմի ավարտից հետո հանդես է եկել հիմնականում որպես էսսեիստ և գրականագետ։ 1877-1880 թվականներին նա վերադարձել է հայրենիք, որտեղ շարունակել է ականավոր քաղաքական դեր խաղալ Դեմոկրատական ​​կուսակցության շարքերում։ 1880 թվականներին Ջեյմս Ռասել Լոուելը ծառայել է որպես ԱՄՆ դեսպան Իսպանիայում ։ 1880 - 1885 թվականներին եղել է ԱՄՆ դեսպանը Մեծ Բրիտանիայում։ 1885 թվականին վերադարձել է հայրենիք, որտեղ շարունակել է ականավոր քաղաքական դեր խաղալ Դեմոկրատական ​​կուսակցության շարքերում ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ամերիկացի դիվանագետներ Կատեգորիա:Հարվարդի համալսարանի շրջանավարտներ Կատեգորիա:Անգլալեզու բանաստեղծներ Կատեգորիա:Ամերիկացի մանկավարժներ Կատեգորիա:Ամերիկացի գրողներ Կատեգորիա:Ամերիկացի լրագրողներ Կատեգորիա:Ամերիկացի հրատարակիչներ Կատեգորիա:Բանաստեղծներ այբբենական կարգով
Ինչ կարող է տալ մի պոետ…
«Ինչ կարող է տալ մի պոետ…», Հովհաննես Թումանյանի ստեղծագործություններից, որը գրվել է 1904 թվականին փետրվարի 2-ին։
Պատմություն
1903 թվականի «Բանաստեղծություններ» ժողովածուն այս ընծայականով Թումանյանը մի օրինակը նվիրել է Վ. Խանդամիրյանին։
Առաջին անգամ տպագրվել է Հովհաննես Թումանյանի «Երկերի ժողովածուի» առաջին հատորի 508 էջում։
Ծանոթագրություններ
Կատեգորիա:Բանաստեղծություններ
Աստերոիդների ցանկ (45501-45600)
Աստերոիդների ցանկ (45401-45500) * Աստերոիդների ցանկ * Աստերոիդների ցանկ (45601-45700)
1882 թվականի Լինցի ծրագիր
1882 թվականի Լինցի ծրագիրը քաղաքական պլատֆորմ էր, որը կոչ էր անում Ավստրիայի պետության լիակատար գերմանականացման։ Այն ստեղծվել էր ի պատասխան Ավստրո-Հունգարական երկակի միթապետության շրջանակներում սլավոնացիների տնտեսական, սոցիալական և քաղաքական դիրքերի ամրապնդման։ Ծրագրի ստեղծողները վախենում էին, որ սլավոնացիները առաջ կանցնեն միապետությունում գերմանական տարրին։
Կազմողներ
Լինցի ծրագիրը կազմվել է ավստրիացի հինգ մտավորականների կողմից, որոնք գերմանական ծագում ունեին։ Նրանք են՝